PMIndiaData/PMIndiaSum huggingface dataset:
మారిషస్ ప్రధానమంత్రి తో చర్చలు జరిపిన – భారత ప్రధానమంత్రి నరేంద్ర మోదీ

ప్ర‌ధానమంత్రి శ్రీ న‌రేంద్ర మోదీ ఈ రోజు మారిష‌స్ ప్ర‌ధాన మంత్రి శ్రీ ప్ర‌వింద్ కుమార్ జుగ్‌ నాథ్‌ తో చ‌ర్చలు జరిపారు. ప్రధానమంత్రి మోదీ గుజరాత్ పర్యటన సందర్భంగా ఇరువురు నేతలు పలు కార్యక్రమాల్లో పాల్గొన్నారు. ఈ నేపథ్యంలో ప్రధానమంత్రి మోదీ సామాజిక మాధ్యమం ద్వారా ట్వీట్ చేస్తూ, “ప్రధానమంత్రి కుమార్ జుగ్ నాథ్ తో ఫలవంతమైన చర్చలు జరిగాయి. వివిధ రంగాలలో భారతదేశం మరియు మారిషస్ మధ్య ద్వైపాక్షిక సహకారాన్ని మరింత దృఢంగా కొనసాగించడం గురించి మేము మాట్లాడుకోవడం జరిగింది.“ అని పేర్కొన్నారు.
ప్ర‌ధాన‌మంత్రిని క‌లుసుకున్న‌  ఈజిప్టు విదేశాంగ మంత్రి స‌మేహ్ హ‌స్స‌న్ షౌక్రి

భార‌త‌, ఈజిప్టు ఏడ‌వ ద్వైపాక్షిక క‌మిష‌న్ స‌మావేశాల సంద‌ర్భంగా మ‌న దేశ ప‌ర్య‌ట‌న‌లో ఉన్న ఈజిప్టు విదేశాంగ మంత్రి స‌మేహ్ హ‌స్స‌న్ షౌక్రి, ఈరోజు ప్ర‌ధాన‌మంత్రి శ్రీ న‌రేంద్ర మోదీని క‌లుసుకున్నారు. ఈజిప్టు అధ్య‌క్షుడి శుభాకాంక్ష‌ల‌ను ఈ సంద‌ర్భంగా ఆయ‌న ప్ర‌ధాన‌మంత్రి న‌రేంద్ర మోదీకి తెలియ‌జేశారు. ప్ర‌ధాన‌మంత్రి శ్రీ న‌రేంద్ర మోదీ ఈజిప్టు అధ్య‌క్షుడు సిసికి త‌న శు
భారతదేశానికి చెందిన ఇండియన్ కౌన్సిల్ ఆఫ్ మెడికల్ రిసర్చ్ కు మరియు యుకె కి చెందిన  ఆక్స్ ఫోర్డ్ యూనివర్సిటి కి మధ్య సంతకాలైన అవగాహనపూర్వక ఒప్పంద పత్రాని కి ఆమోదం తెలిపిన మంత్రిమండలి

భారతదేశాని కి చెందిన ఇండియన్ కౌన్సిల్ ఆఫ్ మెడికల్ రిసర్చ్ (ఐసిఎమ్ఆర్ ) కు మరియు యుకె కి చెందిన ఆక్స్ ఫోర్డ్ యూనివర్సిటి కి మధ్య 2021వ సంవత్సరం నవంబరు లో సంతకాలు జరిగినటువంటి మరియు భారత ప్రభుత్వ (వ్యాపార లావాదేవీ) నియమాలు, 1961 తాలూకు రెండో షెడ్యూలు లోని నియమం 7 (డి) (i) కి అనుగుణం గా ఉన్నటువంటి ఒక అవగాహన పూర్వక ఒప్పంద పత్రం (ఎమ్ఒయు) ను గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గానికి తెలియజేయడమైంది. ఎమ్ఒయు తాలూకు ముఖ్య ఉద్దేశ్యాలు : ఈ ఎమ్ఒయు యొక్క ముఖ్య ఉద్దేశ్యాల లో.. భారతీయ శాస్త్రవేత్తలు మరియు పరిశోధకుల కు సామర్ధ్యాల పెంపుదల, అంతర్జాతీయ ప్రమాణాలు మరియు నియంత్రణ సంబంధి అవసరాల కు తులతూగే విధం గా సమాచార సేకరణ, తమ సొంత నిధుల ను ఉపయోగిస్తూ న్యాయబద్ధత ను మరియు సార్వభౌమత్వ సిద్ధాంతాన్ని అనుసరిస్తూ సామర్థ్య వికాసం కోసం ఒక రీజినల్ హబ్ గా మారే దిశ లో భారతదేశం అభివృద్ధి చెందడం, ఐసిఎమ్ఆర్ లో ఫలితాల ను సాధించడానికి ఇన్ ఫెక్శస్ డిజీజ్ డేటా అబ్జర్వేటరి (ఐడిడిఒ) సెక్రటేరియట్ ద్వారా కాలబద్ధ ఆతిథ్యాన్ని ఇవ్వడం సహా సంయుక్తంగా నిధుల సమీకరణ, ఇంకా ఆ నిధుల ను పంచుకోవడం, డేటా లోను మరి దానికి మించి భాగస్వామ్యాన్ని నిర్మించుకోవడం, ఇంకా నైపుణ్యాల ను న్యాయబద్ధం గాను, పారదర్శకమైన పద్ధతి లోను పంచుకోవడం వంటివి భాగం గా ఉన్నాయి. చలి జ్వరం (మలేరియా), విసరల్ లీశ్ మేనియాసిస్ అంటే కాలా అజార్, బోదకాలు వంటి వెక్టర్ బార్న్ వ్యాధుల ను మూడింటి ని, ఉత్పన్నం అయ్యేటటువంటి సంక్రమణల ను నివారించడాని కి సంబంధించిన ఆలోచనల ను పరస్పరం వెల్లడి చేసుకోవడాని కి, డేటా మేనేజ్ మెంట్ కోసం సర్వశ్రేష్ఠ అభ్యాసాల తోడ్పాటు కు, డేటా డాక్యుమెంటేశన్ కు, డేటా శేరింగ్ కు, న్యాయబద్ధమైన పరిపాలన రూపురేఖల ను అభివృద్ధిపరచడానికి, పరిశోధన కార్యక్రమాల లో సహకారాని కి వీలు ఉన్న అవకాశాల ను అన్వేషించడానికి, సామర్ధ్య సుదృఢీకరణ విషయం లో మూడు సంవత్సరాల కార్య ప్రణాళిక ను రూపొందించడానికి, రిసర్చ్ ఫెలోస్ ను ఒక దేశం మరొక దేశాని కి పంపడానికి మరియు గణాంకాల విశ్లేషణ లో శిక్షణ ఇవ్వడానికి ఇరు పక్షాలు వాటి సమ్మతి ని వ్యక్తం చేశాయి. ఆర్థికపరమైన ప్రభావం: ఈ ఎమ్ఒయు లో పేర్కొన్న ప్రకారం సమన్వయ సాధన కు సంబంధించిన ఖర్చుల ను ఏ పక్షాని కి ఆ పక్షం స్వయం గా భరించుకోవాలి. ఏదైనా ఒక పక్షం తరువాత ఈ ఎమ్ఒయు లో పేర్కొన్న కార్యకలాపాల లో ఏ భాగానికి అయినా నిధి ని సేకరించాయంటే గనక ఆ నిధి లో కొంత వాటా ను అవతలి పక్షాని కి అందజేయాలనే సంకల్పాన్ని దీనిలో పొందుపరచడమైంది. ఈ స్థితి లో సదరు కార్యకలాపానికి సంబంధించి ఒక అదనపు ఒప్పందాన్ని అమలులోకి తీసుకురావడం జరుగుతుంది.
ప్ర‌ధాన‌ మంత్రి కౌశ‌ల్ వికాస్ యోజ‌న కింద 60 ల‌క్ష‌ల మందికి తాజాగా నైపుణ్యాల శిక్ష‌ణ‌కు మంత్రిమండలి ఆమోదం

రానున్న నాలుగు సంవత్సరాలలో అంటే 2016 నుండి 2020 మధ్య కాలంలో ప్ర‌ధాన‌ మంత్రి కౌశ‌ల్ వికాస్ యోజ‌న (పి ఎమ్ కె వి వై)లో భాగంగా రూ.12,000 కోట్ల ఖర్చుతో ఒక కోటి మంది ప్రజలకు నైపుణ్యాలలో శిక్షణను ఇచ్చే ప్రతిపాదనకు కేంద్ర మంత్రిమండలి ఆమోద‌ం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. పి ఎమ్ కె వి వై లో భాగంగా 60 ల‌క్ష‌ల మంది యువ‌తీయువకులకు తాజాగా శిక్ష‌ణ ఇవ్వ‌డంతో పాటు ఇప్ప‌టికే గుర్తింపు పొందిన ముంద‌స్తు బోధ‌న (ఆర్ పి ఎల్‌) ద్వారా అనియ‌త రంగాలలో శిక్ష‌ణ తీసుకున్న 40 ల‌క్ష‌ల మందికి స‌ర్టిఫికెట్లు కూడా అందించనున్నారు. తాజా శిక్ష‌ణ‌కు, ఆర్ పి ఎల్‌ కు మ‌ధ్య‌ లక్ష్యాల కేటాయింపు అనేది ఆయా విధులను బట్టి, కార్యకలాపాలను కొనసాగించవలసిన అవ‌స‌రాలను బ‌ట్టి స‌వ‌రించుకోవ‌డానికి, ఒకదానితో మరొక‌టి స‌ర్దుబాటు చేసుకోవడానికి అనువుగా ఉండబోతోంది. ఈ స్కీమ్ గ‌తంలో నోటిఫై చేసిన ఉమ్మ‌డి నిబంధ‌న‌ల‌కు అనుగుణంగా పని చేస్తుంది. అలాగే స్కీమ్ గ్రాంట్ ఆధారిత న‌మూనాగా మారుతుంది. శిక్ష‌ణ‌, అసెస్ మెంట్ వ్య‌యాల‌ను ఆయా శిక్ష‌ణ సంస్థ‌లు, అసెస్ మెంట్ సంస్థ‌ల‌ ఖాతాలో నేరుగా జ‌మ‌ చేస్తారు. శిక్ష‌ణ పొందుతున్న యువ‌త‌కు ప్ర‌యాణ భ‌త్యం, భోజ‌నం, బ‌స‌కు అవ‌స‌రం అయిన వ్య‌యాల కోసం ఆర్థిక స‌హాయం అందిస్తారు. పోస్ట్ ప్లేస్ మెంట్ మ‌ద్ద‌తును ల‌బ్ధిదారుల‌కు ప్రయోజనాల ప్రత్యక్ష బ‌దిలీ (డి బి టి) విధానంలో అందిస్తారు. మ‌రింత పార‌ద‌ర్శ‌క‌త్వం కోసం, ప్ర‌యోజ‌నాలను నేరుగా ల‌బ్ధిదారుల‌కు అందించ‌డం కోసం శిక్ష‌ణ వ్య‌యాల చెల్లింపును ఆధార్‌ కార్డు, ఇంకా బ‌యోమెట్రిక్స్ తో జోడించడం జరుగుతుంది. జాతీయ నైపుణ్యాల అర్హ‌త విధానాలతో (ఎన్ ఎస్ క్యుఎఫ్‌) అనుసంధానిత ప‌రిశ్ర‌మల రంగం నిర్దేశిత ప్ర‌మాణాల‌కు తగ్గట్టుగా నైపుణ్యాలలో శిక్ష‌ణ ఇస్తారు. నైపుణ్యాల అభివృద్ధికి సంబంధించి అధ్య‌య‌నం చేసిన ముఖ్య‌మంత్రుల ఉప‌ సంఘం సిఫార‌సులకు అనుగుణంగా భిన్న రాష్ట్రాల అవ‌స‌రాల‌ను తీర్చే విధంగా నిపుణుల‌ను త‌యారుచేసేందుకు ఈ కార్య‌క్ర‌మంలో రాష్ట్రాల‌ను కూడా భాగ‌స్వాముల‌ను చేస్తారు. ప్రాజెక్ట్ ఆధారిత విధానం కింద దీనిని అమ‌లు చేస్తారు. ఇందుకు అనుగుణంగా 25 శాతం ఆర్థిక‌, భౌతిక ల‌క్ష్యాల‌ను రాష్ట్రాల‌కు కేటాయిస్తారు. పి ఎమ్ కె వి వై రెండో ద‌శ కింద అమ‌లుప‌రిచే ఈ స్కీమ్ లో రాష్ట్రాల‌కు పంచే 25 శాతం ల‌క్ష్యాల సాధ‌న‌కు అవ‌స‌రం అయిన నిధుల‌ను రాష్ట్రాల‌కే కేటాయిస్తారు. రోజ్ గార్ మేళాలు, కౌశ‌ల్ శిబిరాల ద్వారా నిపుణుల స‌మీక‌ర‌ణ‌, ప‌ర్య‌వేక్ష‌ణ‌, శిక్ష‌ణ అనంత‌ర నియామ‌కాలను నిర్వ‌హిస్తారు. ఉమ్మ‌డి నిబంధ‌న‌ల‌తో అనుసంధానం చేసిన ప్రోత్సాహ‌కాలు/ డిస్ ఇన్ సెంటివ్స్ ప్రాతిపదికన శిక్షణార్థుల నియామ‌కం జ‌రుగుతుంది. సంప్ర‌దాయిక ఉద్యోగాలలో కూడా అనియ‌త శిక్ష‌ణ విధానాన్ని అమ‌లుప‌ర‌చాల‌ని ప్ర‌తిపాదించారు. దేశీయ నైపుణ్యాల అవ‌స‌రాల‌తో పాటుగా గ‌ల్ఫ్, యూర‌ప్ లతో స‌హా భిన్న దేశాలలో ఉద్యోగాల‌కు వెళ్ళే వారి కోసం అంత‌ర్జాతీయ ప్ర‌మాణాల‌కు అనుగుణంగా నైపుణ్యాలలో శిక్ష‌ణనిస్తారు. అత్యున్న‌త సాంకేతిక ప‌రిజ్ఞానం గ‌ల విభాగాలలో శిక్ష‌ణ పొందే వారికి ఉపకార వేతన ప్ర‌యోజ‌నం కూడా అందుబాటులో ఉంది.
భచవూ లో పంపింగ్ స్టేషన్ ను ప్రారంభించిన ప్రధాన మంత్రి; నర్మద జలాలను టప్పర్ డ్యామ్ లోకి విడుదల చేయడమైంది

ప్రధాన మంత్రి శ్రీ నరేంద్ర మోదీ ఈ రోజు భచవూ లో పంపింగ్ స్టేషన్ ను ప్రారంభించారు. ఇది నర్మద నది జలాలను టప్పర్ డ్యామ్ లోకి విడుదల చేసేందుకు తోడ్పడుతుంది. ఈ సందర్భంగా ఒక పెద్ద బహిరంగ సభలో ప్రధాన మంత్రి ప్రసంగిస్తూ, ఈ రోజు చేసిన ప్రారంభోత్సవం కచ్ఛ్ ప్రాంతంలో ప్రతి ఒక్కరూ గర్వపడేటటువంటిదన్నారు. జల సంరక్షణ ప్రాముఖ్యాన్ని గురించి ఆయన ప్రస్తావిస్తూ, ఈ విషయానికి ఉన్న ప్రాధాన్యాన్ని కచ్ఛ్ లో ప్రజలు చాలా చక్కగా అర్థం చేసుకున్నారన్నారు. గుజరాత్ లో వరుసగా ఏర్పడిన ప్రభుత్వాలు నీటిని పొదుపుగా వినియోగించుకోవడం అనే అంశానికి పెద్ద పీట వేశాయని ఆయన చెప్పారు. ఇప్పుడు నర్మద జలాలు రావడంతో ఈ ప్రాంతం పరివర్తనకు సాక్షీభూతం కానుందని ఆయన అన్నారు. భుజ్ లో కూడా, గుజరాత్ లోని ఇతర నగరాలలో మాదిరిగానే, ఒక ఆధునికమైనటువంటి బస్ స్టాండ్ వస్తుందని ప్రధాన మంత్రి తెలిపారు. శ్రద్ధనంతటినీ ఒక్క అభివృద్ధి పైనే పెడుతున్నారని, సకారాత్మకమైన పనులు ఈ రాష్ట్రాన్ని కొత్త శిఖరాలకు చేర్చగలవని ఆయన చెప్పారు.
అమెరికా సంయుక్త రాష్ర్టాల అధ్య‌క్షుడితో ప్ర‌ధాని టెలిఫోన్ సంభాష‌ణ‌

ప్ర‌ధాన మంత్రి శ్రీ న‌రేంద్ర మోదీ మంగ‌ళ‌వారం అమెరికా సంయుక్త రాష్ర్టాల అధ్య‌క్షుడు శ్రీ బరాక్ ఒబామా వ‌ద్ద నుంచి టెలిఫోన్ కాల్ అందుకున్నారు. ఇటీవ‌ల కాలిఫోర్నియాలో తుపాకి కాల్పుల ఘ‌ట‌నలో ప‌లువురు ప్రాణాలు కోల్పోవ‌డం ప‌ట్ల ప్ర‌ధాని త‌న సంతాపాన్నిఅధ్య‌క్షుడు ఒబామాకు తెలియజేశారు. ఇదే సంభాష‌ణ‌లో.. ప్యారిస్‌లో ప్ర‌స్తుతం కొన‌సాగుతున్న కాన్ఫ‌రెన్స్ ఆఫ్ పార్టీస్ (సీఓపీ21) స‌మావేశ పురోగతి ప్రస్తావనకు వచ్చింది. వాతావ‌ర‌ణంలో మార్పుల‌కు సంబంధించిన అంశాల‌పై ప్యారిస్ స‌మావేశంలో దృఢ‌మైన చిత్త‌శుద్ధిని క‌న‌బ‌ర‌చాల‌ని ఉభ‌య నేత‌లు భావించారు. అభివృద్ధి చెందుతున్న దేశాల ప్ర‌గ‌తి ప్ర‌క్రియ‌ను ఆటంక‌ప‌ర‌చ‌కుండానే.. ఈ క్రమంలో నిర్మాణాత్మ‌క‌మైన‌ భాగ‌స్వామ్యానికి బాట వేయాల‌ని ఇరువురు నేత‌లు ఓ అవగాహనకు వచ్చారు. తరచుగా తామిద్దరం ఒక‌రితో మ‌రొక‌రు మాటామంతి జరుపుతుండాలని కూడా వారు ఒక అంగీకారానికి వ‌చ్చారు.
జాతి పిత గాంధీ మహాత్ముని కి అమరవీరుల దినం నాడు నివాళులు అర్పించిన ప్రధాన మంత్రి

ఈ రోజు న అమరవీరుల దినాన్ని పురస్కరించుకొని జాతి పిత మహాత్మ గాంధీ కి ప్రధాన మంత్రి శ్రీ నరేంద్ర మోదీ నివాళులు అర్పించారు. గాంధీ స్మృతి లో అమర వీరుల స్తంభం వద్ద మహాత్మ గాంధీ కి ప్రధాన మంత్రి పుష్పాంజలి ఘటించారు. ‘‘మహాత్మ గాంధీ ప్రాణ సమర్పణ దినం నాడు జాతి పిత కు నేను ప్రణమిల్లుతున్నాను. మహాత్మ గాంధీ యొక్క వ్యక్తిత్వం, ఆలోచన లు మరియు ఆదర్శాలు ఒక సశక్తమైనటువంటి, దక్షత కలిగినటువంటి మరియు సమృద్ధమైనటువంటి ‘న్యూ ఇండియా’ను నిర్మించడం కోసం మనకు ప్రేరణ ను అందిస్తూ ఉంటాయి’’ అని ప్రధాన మంత్రి ట్విటర్ లో వ్రాసిన ఒక సందేశం లో పేర్కొన్నారు.
సంస్కృతం లో క్రికెట్ కామెంటరీ ని ప్రశంసించిన ప్రధాన మంత్రి

క్రికెట్ కామెంటరీ ని సంస్కృతం లో చెప్పేందుకు పౌరులు చేసిన ప్రయత్నాల ను ప్రధాన మంత్రి శ్రీ నరేంద్ర మోదీ మెచ్చుకొన్నారు. కాశీ లో ఇదే విధమైనటువంటి ఒక ప్రయాస ను గురించి తన ‘మన్ కీ బాత్’ (‘మనసు లో మాట’ కార్యక్రమం) లోని ఒక భాగాన్ని కూడా ఆయన శేర్ చేశారు. ఒక పౌరుడు చేసిన ట్వీట్ ను ప్రధాన మంత్రి ఉదాహరిస్తూ, ‘‘ఇది చూడటానికి ఉత్సాహభరితం గా ఉంది.. ఈ ప్రయాస ను చేపట్టినందుకు అభినందన లు. కిందటి సంవత్సరం లో #MannKiBaat (‘మనసు లో మాట’ కార్యక్రమం) ఒక దాని లో నేను కాశీ లో ఇదే తరహా ప్రయాస ను శేర్ చేశాను. దానిని కూడా ఇప్పుడు శేర్ చేస్తున్నాను. https://t.co/bEmz0u4XvO” అని పేర్కొన్నారు.
జాతీయ సాహస అవార్డులను ప్రదానం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ 25 మంది బాలలకు ఈ రోజు జాతీయ సాహస అవార్డులను ప్రదానం చేశారు. ఈ సందర్భంలో అవార్డు స్వీకర్తలతో ప్రధాన మంత్రి మాట్లాడుతూ, వారి సాహసకృత్యాలు వారి యొక్క ధైర్యంతో పాటు వారి నిర్ణయాత్మకతను కూడా సూచిస్తున్నాయన్నారు. ఈ అవార్డు వారి జీవిత పరమార్థానికి ఆఖరుది కాకుండా చూసుకోవాలని, దీనిని ఒక ఆరంభంగా మాత్రమే ఎంచాలని చెబుతూ బాలలను ఆయన ఉత్సాహపరిచారు. ఈ రోజు యొక్క ప్రాముఖ్యతను గురించి ప్రధాన మంత్రి బాలలకు గుర్తు చేశారు. ఈ రోజు జనవరి 23వ తేదీ నేతాజీ సుభాష్ చంద్ర బోస్ జయంతి. బాలలు వీలయినంత ఎక్కువగా చదువుతూ ఉండాలని, ప్రత్యేకించి నాయకులు, క్రీడా రంగ ప్రముఖులు, మరియు తమ జీవిత కాలంలో గొప్ప పనులు సాధించిన ఇతర వ్యక్తుల జీవిత చరిత్ర పుస్తకాలను పఠించవలసిందంటూ ప్రధాన మంత్రి బాలలకు విజ్ఞ‌ప్తి చేశారు. ధైర్యమనేది మనస్సు యొక్క స్థితి; ఆరోగ్యవంతమైన శరీరం దీనికి తోడ్పడుతుంది, అయితే ప్రధానమైన చోదక శక్తి మాత్రం మనస్సే అని శ్రీ మోదీ అన్నారు. కాబట్టి, మనం మన యొక్క మనస్సును దృఢంగా ఉంచుకోవాల్సిన అవసరం ఉందన్నారు. వారికి దక్కుతున్న ముఖస్తుతి మరియు ఖ్యాతి వారి భావి పురోగతికి అడ్డుపడకుండా జాగ్రత్త తీసుకోవాలని కూడా ప్రధాన మంత్రి బాలలకు చెప్పారు. మహిళలు, బాలల వికాస శాఖ మంత్రి శ్రీమతి మేనకా గాంధీ ఈ కార్యక్రమంలో పాలుపంచుకొన్నారు. జాతీయ సాహస అవార్డు పథకాన్ని ఇండియన్ కౌన్సిల్ ఫర్ చైల్డ్ వెల్ ఫేర్ (ఐసిసిడబ్ల్యు) ప్రవేశపెట్టింది. అసాధారణ సాహసకృత్యాలను, ప్రతిభావంతమైన సేవను ప్రదర్శించి ప్రత్యేకంగా నిలిచే పిల్లలకు గుర్తింపుగా ఈ అవార్డులను ప్రదానం చేస్తున్నారు. ఈ అవార్డు గ్రహీతలను చూసి ఇతర బాలలు కూడా స్ఫూర్తిని పొందేటట్లు చేయడం ఈ అవార్డుల ముఖ్యోద్దేశం.
అరుణాచల్ ప్రదేశ్ లాంటి గొప్ప రాష్ట్రంకోసం పనిచేయడం, ఇంకా ఆ రాష్ట్రం యొక్క వాస్తవిక సామర్థ్యాన్ని తెలుసుకొనేటట్టుచేయడం లో సాయపడడం ఒక గౌరవాన్నిచ్చే విషయం: ప్రధాన మంత్రి

ప్రధాన మంత్రి శ్రీ నరేంద్ర మోదీ నిన్నటి రోజు న తాను ప్రారంభించిన అభి వృద్ధి కార్యక్రమాల ను ప్రజల ప్రశంసించినందుకు గాను ట్విటర్ లో బదులిచ్చారు. ప్రధాన మంత్రి నిన్న ఈటానగర్ లో డోనీ పోలో విమానాశ్రయాన్ని ప్రారంభించడం తో పాటు గా 600 మెగా వాట్ సామర్థ్యం కలిగినటువంటి కామెంగ్ జల విద్యుత్తు కేంద్రాన్ని దేశ ప్రజల కు అంకితం చేశారు. ఈశాన్య ప్రాంతాల లో వాయు సంధానం లో చోటు చేసుకొన్న భారీ వృద్ధి ని గురించి ప్రధాన మంత్రి వ్యాఖ్యానిస్తూ, ఇలా అన్నారు. ‘‘అవును.. ఇది ఈశాన్య ప్రాంతాల కు సంబంధించినంతవరకు చూస్తే, ఇది ఒక పెద్ద మార్పే. ఇది అధిక సంఖ్య లో పర్యటకులు సందర్శించడానికి వీలు కల్పిస్తుంది; అంతేకాకుండా ఈశాన్య ప్రాంతాల ప్రజల కు దేశం లోని ఇతర ప్రాంతాల కు ప్రయాణించడం లో సౌలభ్యాన్ని ప్రసాదిస్తుంది కూడాను.’’ ఒక పౌరుడు రాష్ట్రం యొక్క అభి వృద్ధి విషయం లో ప్రధాన మంత్రి యొక్క నిబద్ధత ను గురించి ప్రముఖం గా ప్రకటించగా, దాని కి శ్రీ నరేంద్ర మోదీ సమాధానాన్ని ఇస్తూ, ‘‘అరుణాచల్ ప్రదేశ్ ప్రజలు అసాధారణమైనటువంటి వారు. వారి దేశ భక్తి భావన అచంచలమైందిగా ఉంటుంది. ఈ గొప్ప రాష్ట్రం కోసం పనిచేయడం మరియు ఈ రాష్ట్రం యొక్క వాస్తవిక సామర్థ్యాన్ని తెలుసుకొనేటట్టు చేయడం లో సాయపడడం అనేది ఒక గౌరవాన్వితమైనటువంటి విషయం.’’ అని పేర్కొన్నారు.
‘రాష్ట్రీయ బాల పురస్కార్ 2020’ విజేత‌ల తో సంభాషించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేప‌టి రోజు న అంటే 2020వ సంవ‌త్స‌రం జ‌న‌వ‌రి 24వ తేదీ నాడు ‘ప్ర‌ధాన మంత్రి రాష్ట్రీయ బాల పుర‌స్కార్ 2020’ యొక్క విజేత‌లైన 49 మంది బాల‌ల తో భేటీ అయ్యి, వారి తో ముచ్చ‌టించనున్నారు. ఈ 49 మంది పుర‌స్కార గ్ర‌హీత‌ లు భార‌త‌దేశం లో వివిధ రాష్ట్రాల కు చెందిన వారు. వీరి లో జ‌మ్ము & క‌శ్మీర్‌, మ‌ణిపుర్‌, మ‌రియు అరుణాచ‌ల్ ప్ర‌దేశ్ ల నుండి ఒక్కొక్క అవార్డు గ్ర‌హీత ఉన్నారు. ఈ బాలలు క‌ళ‌లు & సంస్కృతి, నూత‌న ఆవిష్క‌ర‌ణ‌, విద్యా సంబంధ‌మైన కార్యసిద్ధి, సామాజిక సేవ, క్రీడ‌లు మ‌రియు సాహ‌సం రంగాల లో విజేత‌లు గా నిల‌చారు. జాతి నిర్మాణం లో అతి ముఖ్య‌మైన భాగ‌స్వాముల లో బాల‌లు కూడా ఒక‌రు అనే విష‌యాన్ని భార‌త ప్ర‌భుత్వం అంగీకరిస్తున్న‌ది. వారి యొక్క ఆశ‌ల ను మ‌రియు ఆకాంక్ష‌ల ను, అలాగే వారి కార్య‌సాధ‌న‌ల ను గుర్తించాలని వారికి పుర‌స్కారాల ను ఇస్తూ వ‌స్తున్నది. ప్ర‌తి ఒక్క చిన్నారి అసాధారణమే, అతడు లేదా ఆమె సాధించిన విజ‌యాల ను ప్ర‌శంసించవలసిందే అయినప్ప‌టి కి, కొంద‌రి కార్యసిద్ధులు ఎంతో మంది ఇతరుల కు ఒక ప్రేర‌ణ గా కూడాను ప‌ని చేస్తాయి. ఈ దిశ గా వివిధ రంగాల లో మ‌న బాల‌ల అసామాన్య కార్య‌సాధ‌న‌ల ను గుర్తించ‌డం కోసం ప్ర‌భుత్వం ప్ర‌తి ఏటా ఈ పుర‌స్కారాల ను ప్ర‌దానం చేస్తున్నది. నూత‌న ఆవిష్క‌ర‌ణ‌, విద్యా సంబంధ‌మైన కార్య‌సాధ‌న‌, సంఘ సేవ‌, క‌ళ‌లు & సంస్కృతి, క్రీడ‌లు, ఇంకా సాహ‌సం.. ఈ రంగాల లో ఏదైనా అపూర్వమైనటువంటి విజ‌యాన్ని సాధించిన ఏ చిన్నారి అయినా ఈ పురస్కారం కోసం ద‌ర‌ఖాస్తు చేసుకోవ‌చ్చు. ఒక చిన్నారి సాధించిన ప్ర‌తిభావంత‌మైన కార్య‌సిద్ధి ని గురించి న స‌మాచారం ఏ వ్యక్తి కి అయినా తెలిసిన ప‌క్షం లో, ఆ యొక్క చిన్నారి పేరు ను అవార్డు కోసం సిఫారసు చేయవచ్చును. ప్ర‌తి ఒక్క ద‌ర‌ఖాస్తు ను ఒక ఉన్న‌త స్థాయి సంఘం శ్ర‌ద్ధ‌ గా ప‌రిశీలించిన అనంతరం విజేత‌ల ను ఎంపిక చేస్తుంది. భార‌త రాష్ట్రప‌తి శ్రీ రాం నాథ్ కోవింద్ నిన్‌దటి రోజు న అంటే 2020వ సంవ‌త్స‌రం జ‌న‌వ‌రి 22వ తేదీ నాడు ‘ప్ర‌ధాన మంత్రి రాష్ట్రీయ బాల పుర‌స్కార్’ల‌ ను ప్ర‌దానం చేశారు. ఆదివాసీ క‌ళాకారులు, ఎన్‌సిసి కేడెట్ లు, ఎన్ఎస్ఎస్ వలంటియర్ లు మ‌రియు శ‌క‌టాల క‌ళాకారుల తో స్వాగ‌త స‌త్కారం గ‌ణ‌తంత్ర దిన క‌వాతు లో పాలుపంచుకోనున్న శ‌క‌టాల సంబంధిత క‌ళాకారులు, ఎన్‌సిసి కేడెట్ లు, ఎన్ఎస్ఎస్ వలంటియర్ లు, ఆదివాసీ క‌ళాకారులు 1730 మంది తో 2020వ సంవ‌త్స‌రం జ‌న‌వ‌రి 24వ తేదీ నాడు జ‌రిగే ఒక స్వాగ‌త స‌త్కారం లో కూడా ప్ర‌ధాన మంత్రి పాల్గొంటారు.
మ‌హారాష్ట్ర లోని సోలాపుర్ లో పేద‌ల‌ కు గృహ నిర్మాణం, నీటి స‌ర‌ఫ‌రా మ‌రియు మురుగు నీటి పారుద‌ల వ్య‌వ‌స్థ, ఇంకా ర‌హ‌దారుల సంధానం ల‌ను ప్రోత్స‌హించే చ‌ర్య‌లు

ప్ర‌ధాన మంత్రి శ్రీ న‌రేంద్ర మోదీ మ‌హారాష్ట్ర లోని సోలాపుర్ ను రేపు సంద‌ర్శించ‌నున్నారు. అనేక అభివృద్ధి ప‌థ‌కాల‌ ను ఆయ‌న ప్రారంభించనున్నారు. అలాగే, వివిధ ప‌థ‌కాల‌కు శంకుస్థాప‌న‌లు చేస్తారు. ర‌హ‌దారి ర‌వాణా కు ఊతాన్ని అందించే చ‌ర్య‌ లో భాగం గా ఎన్‌హెచ్‌-211 (కొత్త హెన్‌హెచ్‌-52)లో భాగంగా ఉన్న సోలాపుర్‌-తుల్జాపుర్‌-ఉస్మానాబాద్ ల‌తో కూడిన నాలుగు దోవ‌ల సెక్ష‌ను ను దేశ ప్ర‌జ‌ల‌ కు ప్ర‌ధాన మంత్రి అంకితం చేయ‌నున్నారు. సోలాపుర్‌-ఉస్మానాబాద్ రాజ‌మార్గాన్ని నాలుగు దోవ‌ లు కలిగింది గా విస్త‌రించ‌డం వ‌ల్ల మ‌హారాష్ట్ర లో ప్రముఖమైనటువంటి మ‌రాట్‌వాడా తో సోలాపుర్ కు సంధానాన్ని మెరుగుప‌రుస్తుంది. సోలాపుర్‌-తుల్జాపుర్‌-ఉస్మానాబాద్ సెక్ష‌న్ ను నాలుగు దోవలు క‌లిగిన‌ది గా చూపుతున్న‌ మార్గం యొక్క రూప రేఖ‌ ‘ప్ర‌ధాన మంత్రి ఆవాస్ యోజ‌న’ లో భాగం గా 30,000 ఇళ్ళ కు ప్ర‌ధాన మంత్రి శంకు స్థాప‌న చేయనున్నారు. ఈ గృహాలు ప్ర‌ధానంగా గృహ వ‌స‌తి కి నోచుకోని చెత్త‌ ను ఏరి వేసే వారు, రిక్షాల ను న‌డిపే వారు, వ‌స్త్రాల త‌యారీ కార్ఖానా లలో ప‌ని చేస్తున్న‌ వారు, బీడీ కార్మికులు త‌దిత‌ర వ‌ర్గాల వారి ప్రయోజనాలకై ఉద్దేశించిన‌టువంటివి. ఈ ప్రాజెక్టు యొక్క మొత్తం వ్య‌యం 1,811.33 కోట్ల రూపాయ‌లు గా ఉంది. ఇందులో నుండి 750 కోట్ల రూపాయ‌ల‌ ను కేంద్రం మ‌రియు రాష్ట్ర ప్ర‌భుత్వాల త‌ర‌ఫున ఆర్థిక స‌హాయం గా అందిస్తారు. ప్ర‌ధాన మంత్రి తన ‘స్వ‌చ్ఛ్ భార‌త్’ దార్శనికత కు అనుగుణం గా సోలాపుర్ లో భూగ‌ర్భ మురుగు పారుద‌ల వ్య‌వ‌స్థ ను, మూడు మురుగు నీటి శుద్ధి ప్లాంటుల‌ ను దేశ ప్ర‌జ‌ల‌ కు అంకితం చేయనున్నారు. ఇది ప‌ట్ట‌ణానికి మురుగు నీటి సదుపాయం యొక్క పరిధి ని పెంచడం తో పాటు పారిశుధ్యాన్ని కూడా మెరుగుప‌రచగలుగుతుంది. ఇప్ప‌టికే ఉన్న‌టువంటి వ్య‌వ‌స్థ స్థానం లో ఈ స‌రికొత్త వ్య‌వ‌స్థ అందుబాటు లోకి రానుంది. ఇవి ఎఎమ్ఆర్‌యుటి (‘అమృత్‌’) మిశ‌న్ లో భాగం గా ప్ర‌ధాన మురుగు కాల్వ‌ల‌ కు జోడించ‌బ‌డ‌నున్నాయి. సోలాపుర్ స్మార్ట్ సిటీ లో ప్రాంత ఆధారిత అభివృద్ధి ప‌థ‌కం లో భాగంగా కంబైన్డ్ ప్రాజెక్ట్ ఆఫ్ ఇంప్రూవ్‌ మెంట్ ఇన్ వాట‌ర్ సప్లయ్ అండ్ సీవ‌రేజ్ సిస్ట‌మ్ కు కూడా ప్ర‌ధాన మంత్రి పునాదిరాయి ని వేయ‌నున్నారు. అలాగే, ఉజాని ఆన‌క‌ట్ట నుండి సోలాపుర్ సిటీ కి త్రాగునీటి స‌ర‌ఫ‌రా ను పెంచే ప‌థ‌కానికి, మ‌రి అలాగే ఎఎమ్ఆర్‌యుటి మిశ‌న్ లో భాగం గా భూగ‌ర్భ మురుగు పారుద‌ల వ్య‌వ‌స్థ‌ కు సైతం ఆయ‌న శంకుస్థాప‌న చేయ‌నున్నారు. స్మార్ట్ సిటీ మిశన్ లో భాగం గా ఈ ప్రాజెక్టు కు 244 కోట్ల రూపాయ‌ల వ్య‌యాన్ని మంజూరు చేయ‌డ‌మైంది. పౌరుల‌ కు చ‌క్క‌ని ఫ‌లితాల‌ ను అందించ‌డం కోసం ఈ ప్రాజెక్టు సాంకేతిక విజ్ఞానాన్ని వినియోగించుకొంటూ, సేవ‌ల అంద‌జేత‌ ను, ప్రజారోగ్యాన్ని గ‌ణ‌నీయంగా మెరుగు ప‌ర‌చ‌గ‌లుగుతుంద‌ని ఆశించడమైంది. న‌గ‌రం లో ఒక జ‌న స‌మూహాన్ని ఉద్దేశించి ప్రధాన మంత్రి ప్ర‌సంగించ‌నున్నారు. ఈ న‌గ‌రాన్ని ప్ర‌ధాన మంత్రి సంద‌ర్శించ‌డం ఇప్ప‌టికి ఇది రెండో సారి. ఇంత‌కు ముందు, 2014వ సంవ‌త్స‌రం ఆగ‌స్టు 16వ తేదీ నాడు ఆయ‌న ఇక్క‌డ‌ కు వ‌చ్చినప్పుడు ఎన్‌హెచ్‌-9 లో భాగం గా ఉన్న సోలాపుర్– మహారాష్ట్ర/కర్నాట‌క స‌రిహ‌ద్దు సెక్ష‌ను ను నాలుగు దోవ‌ల మార్గం గా మ‌ల‌చేందుకుగాను శంకు స్థాప‌న చేయడంతో పాటు 765 కెవి సామ‌ర్ధ్యం క‌లిగిన‌టువంటి సోలాపుర్- రాయచూర్ విద్యుత్తు ప్ర‌సార మార్గాన్ని దేశ ప్ర‌జ‌ల‌కు ఆయ‌న అంకితం చేశారు.
శ్రీ ఎన్ సి దేబ్ బర్మ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

త్రిపుర మంత్రి మరియు రాజకీయ నేత శ్రీ ఎన్ సి దేబ్ బర్మ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. శ్రీ నరేంద్ర మోదీ ఒక ట్వీట్ లో – ‘‘కష్టించి పనిచేసేటటువంటి అట్టడుగు స్థాయి నేత గా మరియు ప్రజల శ్రేయం కోసం నిరంతరం పాటుపడినటువంటి నేత గా శ్రీ ఎన్ సి దేబ్ బర్మ గారి ని భావి తరాల వారు స్మరించుకోవడం జరుగుతుంది. త్రిపుర ప్రగతి కై విశిష్టమైన తోడ్పాటు ను ఆయన అందించారు. ఆయన మరణం దు:ఖాన్ని కలిగించింది. ఆయన కుటుంబాని కి మరియు ఆయన సమర్థకుల కు ఇదే నా సంతాపం. ఓమ్ శాంతి.’’ అని పేర్కొన్నారు.
ప్రజల కుటీకా మందు ను ఇప్పించే కార్యక్రమం అల్ప స్థాయి లో ఉన్నటువంటి జిల్లాల తో నవంబరు 3న సమీక్ష సమావేశాన్ని నిర్వహించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ జి20 శిఖర సమ్మేళనానికి, సిఒపి26 కు హాజరై స్వదేశాని కి తిరిగి వచ్చిన వెంటనే, నవంబరు 3 న మధ్యాహ్నం 12 గంటల వేళ కు వీడియో కాన్ఫరెన్స్ మాధ్యమం ద్వారా, టీకాకరణ కార్యక్రమం మందకొడిగా సాగుతూ ఉన్న జిల్లాల తో ఒక సమీక్ష సమావేశాన్ని నిర్వహించనున్నారు. ఈ సమావేశం లో కోవిడ్ టీకా మందు తాలూకు ఒకటో డోజు ను 50 శాతం కన్నా తక్కువ గా ఇచ్చిన జిల్లాల తో పాటు ఆ టీకా మందు తాలూకు రెండో డోజు ను ఇప్పించడం లో మందకొడి గా ఉన్న జిల్లా లు పాల్గొంటాయి. ప్రధాన మంత్రి ఈ సందర్భం లో ఝార్ ఖండ్, మణిపుర్, నాగాలాండ్, అరుణాచల్ ప్రదేశ్, మహారాష్ట్ర , మేఘాలయ, ఇంకా ఇతర రాష్ట్రాల లో వ్యాక్సీనేశన్ కవరేజి అల్పం గా ఉన్న 40కి పైగా జిల్లాల కు చెందిన జిల్లా మేజిస్ట్రేట్ లతో సంభాషించనున్నారు. ఈ కార్యక్రమం లో ఆయా రాష్ట్రాల ముఖ్యమంత్రులు కూడా పాల్గొంటారు.
ప్రమాణీకరణం మరియు అనుసరణ నిర్ధారణల కోసం భారతదేశం, మాలి ల మధ్య ఎమ్ఒయు కు ఆమోదం తెలిపిన మంత్రివర్గం

భారతదేశానికి చెందిన భారతీయ ప్రమాణాల మండలి (బిఐఎస్), మాలి గణతంత్రానికి చెందిన డైరెక్షన్ నేషనల్ ది ఇండస్ట్రీస్ (ఎమ్ఎల్ఐఎన్ డిఐ) కి మధ్య ప్రమాణీకరణం మరియు అనుసరణ నిర్ధారణ అంశాల పై ఒక అవగాహన పూర్వక ఒప్పందం (ఎమ్ఒయు)కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. భారతదేశం, మాలి లు మరింత సన్నిహితంగా సహకరించుకొనేందుకు ఒక యంత్రాంగాన్ని ఏర్పాటుచేసే అవకాశాన్ని కల్పించడం ఈ ఎమ్ఒయు ధ్యేయం. ఇటువంటి యంత్రాంగం ఏర్పడితే, ప్రమాణీకరణం మరియు అనుసరణ నిర్ధారణ కార్యకలాపాలను పటిష్ట పరచాలన్న ఉమ్మడి సంకల్పం నెరవేరగలదు. తద్వారా ఇరు దేశాల వ్యాపారాన్ని, తత్సంబంధిత నైపుణ్యాన్ని పంచుకొనేందుకు వీలు ఉంటుంది.
ప్రగతి మాధ్యమం ద్వారా ప్రధాన మంత్రి ముఖాముఖి సంభాషణ

ప్ర‌ధాన మంత్రి శ్రీ న‌రేంద్ర మోదీ ఐసిటి ఆధారితమైన మల్టి- మోడల్ ప్లాట్ ఫార‌మ్‌ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్ (పిఆర్ఎజిఎటిఐ.. ప్రగతి) మాధ్యమం ద్వారా ఈ రోజు న్యూ ఢిల్లీ లో జరిగిన 25 వ ముఖాముఖి సంభాషణ సమావేశానికి అధ్యక్షత వ‌హించారు. 25 ‘ప్ర‌గ‌తి’ స‌మావేశాలలో మొత్తం 10 ల‌క్ష‌ల కోట్ల రూపాయ‌ల‌కు పైగా పెట్టుబడులతో కూడిన 227 ప్రోజెక్టులపై స‌మీక్ష‌ను నిర్వహించడమైంది. ప‌లు రంగాల‌లో ప్ర‌జా ఫిర్యాదుల‌ను ప‌రిష్క‌రిస్తున్న తీరును కూడా స‌మీక్షించడ‌మైంది. 25 ‘ప్ర‌గ‌తి’ స‌మావేశాలు పూర్తి అయిన సంద‌ర్భంగా సంబంధిత వ‌ర్గాల‌ వారిని ప్ర‌ధాన మంత్రి అభినందించారు. ‘ప్ర‌గ‌తి’ యంత్రాంగాన్ని ఏర్పాటు చేసిన ఫ‌లితంగా కేంద్రానికి మ‌రియు రాష్ట్రాల‌కు మ‌ధ్య స‌మ‌న్వ‌యం పెరిగిందని ఆయ‌న అన్నారు. ‘ప్ర‌గ‌తి’ కార్య‌క్ర‌మం మ‌న సమాఖ్య వ్యవస్థకు ఒక గొప్ప స‌కారాత్మ‌క‌ శ‌క్తి ని అందించినట్లు ఆయ‌న చెప్పారు. ఈ మాధ్య‌మం పనులు నిల‌చిపోయిన ప్రోజెక్టు ల‌తో పాటు సామాజిక రంగానికి చెందిన అనేక ప‌థ‌కాలను కూడా స‌మీక్షించి, ఆ పథకాలను ఉత్త‌మంగా తీర్చిదిద్ద‌డంలో తోడ్పడినట్లు ఆయ‌న పేర్కొన్నారు. ఈ రోజు జ‌రిగిన 25వ స‌మావేశంలో, మాజీ సైనికోద్యోగుల సంక్షేమానికి సంబంధించిన ఫిర్యాదుల‌ను స్వీక‌రించే మ‌రియు ఆ ఫిర్యాదులను ప‌రిష్క‌రించే దిశ‌గా చోటుచేసుకొన్నటువంటి పురోగ‌తిని ప్ర‌ధాన మంత్రి స‌మీక్షించారు. ఫిర్యాదుల‌ను ప‌రిష్క‌రించే ప్ర‌క్రియ‌ లో వేగాన్ని పెంచ‌డానికి ప్రాముఖ్యమివ్వాల‌ని, త‌ద్వారా మాజీ సైనికోద్యోగుల స‌మ‌స్య‌ల‌ను వీలయినంత అతి త‌క్కువ స‌మ‌యంలో స‌కారాత్మ‌కంగా ప‌రిష్క‌రించ‌డం సాధ్య‌ప‌డగలదని ఆయ‌న స్ప‌ష్టం చేశారు. రైల్వేలు, ర‌హ‌దారులు, పెట్రోలియ‌మ్‌, విద్యుత్తు, బొగ్గు, ప‌ట్ట‌ణాభివృద్ధి, ఆరోగ్యం, ఇంకా కుటుంబ సంక్షేమ రంగాల‌లో 10 అవ‌స్థాప‌న ప‌థ‌కాల తాలూకు పురోగ‌తి ని ప్ర‌ధాన మంత్రి స‌మీక్షించారు. ఈ ప‌థ‌కాలు హిమాచ‌ల్ ప్ర‌దేశ్‌, ఉత్త‌ర్ ప్ర‌దేశ్‌, ఒడిశా, ఆంధ్ర ప్ర‌దేశ్‌, గుజ‌రాత్‌, మ‌హారాష్ట్ర, అసమ్, సిక్కిమ్, ప‌శ్చిమ బెంగాల్‌, బిహార్‌, త‌మిళ నాడు, ఇంకా ఝార్ ఖండ్ ల‌తో స‌హా అనేక రాష్ట్రాల‌లో విస్త‌రించి ఉన్నాయి. ప్ర‌ధాన మంత్రి కృషి సించాయీ యోజ‌న అమ‌లు తీరు లో పురోగ‌తి ని ప్ర‌ధాన మంత్రి స‌మీక్షించారు. అలాగే ఆయ‌న షెడ్యూల్డు తెగ‌ల విద్యార్థులు ఉన్న‌త విద్య అభ్య‌సించ‌డం కోసం ఉద్దేశించిన ప్రోగ్రామ్ ఫర్ నేశనల్ ఫెలో శిప్స్ అండ్ స్కాలర్ శిప్ స్ ను కూడా స‌మీక్షించారు.
అపరాధుల అప్పగింత కోసం భారతదేశం, అఫ్గానిస్తాన్ ల మధ్య  ఒడంబడికపై సంతకాలకు మంత్రిమండలి ఆమోదం

అపరాధుల అప్పగింతకు భారతదేశం మరియు అఫ్గానిస్తాన్ ల మధ్య ఒక ఒడంబడికపై సంతకాలు మరియు ధ్రువీకరణ ప్రతిపాదనలను మంత్రిమండలి ఆమోదించింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ ఒడంబడిక అఫ్గానిస్తాన్ ఉగ్రవాదులు, ఆర్థిక నేరాలకు ఒడిగట్టిన వారు మరియు ఇతర నేరస్తులను భారతదేశానికి అప్పగించేటందుకు, అలాగే అటువంటి వారిని భారతదేశం కూడా అఫ్గానిస్తాన్ కు అప్పగించేటందుకు సంబంధించి ఒక చట్టబద్ధమైన స్వరూపాన్ని రూపొందించడానికి వెసులుబాటు కల్పించనున్నది.
భారతదేశం లో సౌదీ యువ‌రాజు ఆధికారిక ప‌ర్య‌ట‌న సంద‌ర్భం గా సంత‌కాలు జరిగిన ఎంఒయు లు / ఒప్పందాల జాబితా

వ. సం ఒప్పందాలు/ ఎంఒయు లు భార‌తదేశం పక్షాన మార్పిడి చేసుకొన్న‌ వారు సౌదీ వైపు నుంచి ఇచ్చిపుచ్చుకున్న‌వారు 1. నేశన‌ల్ ఇన్ వెస్ట్ మెంట్ ఎండ్ ఇన్‌ఫ్రాస్ట్ర‌క్చ‌ర్ ఫండ్‌ లో పెట్టుబ‌డి పెట్ట‌డం పై భార‌త గణతంత్ర ప్ర‌భుత్వం మరియు కింగ్ డమ్ ఆఫ్ సౌదీ అరేబియా ప్ర‌భుత్వం ల మ‌ధ్య అవగాహనపూర్వక ఒప్పందం శ్రీ‌మ‌తి సుష్మా స్వ‌రాజ్‌, విదేశీ వ్య‌వ‌హారాల శాఖ మంత్రి హెచ్. ఇ. శ్రీ ఖాలిద్ అల్‌ ఫ‌లీహ్‌, శక్తి, ప‌రిశ్ర‌మ‌ల మరియు ఖ‌నిజ వ‌న‌రుల శాఖ మంత్రి 2. ప‌ర్యాట‌క రంగం లో సహ‌కారం పై భార‌త గణతంత్ర ప్ర‌భుత్వ ప‌ర్యాట‌క మంత్రిత్వ‌ శాఖ‌ మరియు కింగ్ డమ్ ఆఫ్ సౌదీ అరేబియా యొక్క సౌదీ క‌మిశన్ ఫ‌ర్ టూరిజం ఎండ్ నేశన‌ల్ హెరిటేజ్ ల‌ మ‌ధ్య అవగాహనపూర్వక ఒప్పందం శ్రీ టి.ఎస్‌.తిరుమూర్తి, కార్యదర్శి (ఇఆర్‌), హెచ్. ఇ. శ్రీ అదెల్ అల్-జుబేర్‌, విదేశీ వ్య‌వ‌హారాల శాఖ స‌హాయ మంత్రి 3. గృహ నిర్మాణ రంగంలో స‌హ‌కారం పై భార‌త గణతంత్ర ప్ర‌భుత్వ మరియు కింగ్ డమ్ ఆఫ్ సౌదీ అరేబియా ప్రభుత్వం ల మ‌ధ్య అవగాహనపూర్వక ఒప్పందం శ్రీ అహ్మ‌ద్ జావేద్‌ సౌదీ అరేబియా కు భార‌తదేశ రాయ‌బారి హెచ్. ఇ. డాక్ట‌ర్ మాజిద్ బిన్ అబ్దుల్లా అల్ క‌సబీ, వాణిజ్యం మరియు పెట్టుబ‌డి శాఖ మంత్రి 4. ద్వైపాక్షిక పెట్టుబ‌డి సంబంధాల‌ను పెంచేందుకు భార‌త గణతంత్ర ప్ర‌భుత్వానికి చెందిన ఇన్ వెస్ట్ ఇండియా కు, కింగ్ డమ్ ఆఫ్ సౌదీ అరేబియా యొక్క సౌదీ అరేబియన్ జ‌న‌ర‌ల్ ఇన్ వెస్ట్‌ మెంట్ అథారిటీ కి మ‌ధ్య ఫ్రేం వ‌ర్క్ కో ఆప‌రేశన్ ప్రోగ్రాం శ్రీ అహ్మ‌ద్ జావేద్‌. సౌదీ అరేబియా కు భార‌తదేశ రాయ‌బారి హెచ్. ఇ. డాక్ట‌ర్ మాజిద్ బిన్ అబ్దుల్లా అల్ క‌సబీ, వాణిజ్యం మరియు పెట్టుబ‌డి శాఖ మంత్రి 5. ప్రసారం పై మరియు దృశ్య శ్రవణ కార్య‌క్ర‌మాల మార్పిడి పై సహకారానికి సంబంధించి న్యూ ఢిల్లీ లోని ప్ర‌సార భార‌తి కి, సౌదీ అరేబియా కు చెందిన‌ సౌదీ బ్రాడ్‌కాస్టింగ్ కార్పొరేశన్ (ఎస్‌బిసి)కి మ‌ధ్య‌ ఎంఒయు శ్రీ అహ్మ‌ద్ జావేద్‌, సౌది అరేబియా కు భార‌తదేశ రాయ‌బారి హెచ్.ఇ. డాక్ట‌ర్ తుర్కి అబ్దుల్లా అల్‌-ష‌బానా, ప్రసార మాధ్యమాల శాఖ మంత్రి నోట్‌: పై వాటి తో పాటు ఇంటర్ నేశనల్ సోలర్ అల‌యెన్స్ (ఐఎస్ ఎ) కు సంబంధించిన ఫ్రేం వ‌ర్క్ అగ్రిమెంటు పై న కూడా సౌదీ పక్షం సంత‌కాలు చేసింది.